cyanic-selkie/wikianc huggingface dataset:
ภาษาบันยูมาซัน
ภาษาบันยูมาซัน (Basa Banyumasan) รู้จักกันตามภาษาพูดว่า งาปัก (Basa Ngapak) เป็นสำเนียงหนึ่งของภาษาชวา ผู้พูดส่วนใหญ่อยู่ในเขตบันยูมาซันในชวากลาง และบริเวณรอบๆเทือกเขาซลาเมตและแม่น้ำเซอรายู บริเวณใกล้เคียงในชวาตะวันตกและทางเหนือของจังหวัดบันเติน ร่วมกับเมืองในบริเวณนั้น อยู่ในภาษากลุ่มมาลาโย-โพลีเนเซียตะวันตก ลักษณะทางภาษาศาสตร์ใกล้เคียงกับภาษามลายู ภาษาซุนดา ภาษามาดูรา ภาษาบาหลี
การสังหารหมู่พอร์ตอาร์เทอร์ (ออสเตรเลีย)
ปฏิกิริยาตอบรับต่อเหตุการณ์
หลัวไบรแอนต์ถูกจองจำ นักโทษรายอื่นพยายามที่จะฆ่าเขาในคุก เพื่อความปลอดภัยของเขา เขาจึงถูกแยกตัวออกมาจนเกือบจะกลายเป็นการขังเดี่ยวในคุกสร้างพิเศษตั้งแต่ พฤศจิกายน 2539 - กรกฎาคม 2540 แรงจูงใจในการก่อเหตุของเขา ถูกเก็บไว้เป็นความลับยิ่งยวด รู้แต่เพียงทนายความของเขา ที่ไม่สามารถเปิดเผยความลับของลูกค้าโดยปราศจากความยินยอม ไบรแอนต์ได้รับอนุญาตให้ฟังเพลงจากวิทยุนอกคุก โดยไม่ได้รับอนุญาตให้ได้รับข่าวเกี่ยวกับการสังหารหมู่ของเขาเลย ช่างภาพที่เข้าไปถ่ายรูปของเขา จะถูกเจ้าหน้าที่บังคับให้ทำลายฟิล์มทิ้ง ผู้ที่เข้าไปสัมภาษณ์เขา จะโกหกเขาว่าไม่มีใครพูดถึงการกระทำของเขาเลย
ภาษาบันยูมาซัน
ประวัติ
นักวิชาการแบ่งพัฒนาการของภาษาชวาเป็น 4 ระยะ คือ การจัดแบ่งดังกล่าวนี้ ได้รับอิทธิพลจากการเกิดจักรวรรดิในชวา ในประวัติศาสตร์วัฒนธรรมชวา การเกิดจักรวรรดิทำให้เกิดการแบ่งระดับของภาษา ซึ่งแสดงฐานะทางสังคมของผู้พูด ระดับของภาษาเหล่านี้ไม่มีผลต่อชาวบันยูมาซันมาก ในบริเวณบันยูมาซัน ภาษาระดับสูงใช้กับผู้ที่มาจากทางตะวันออกของเกาะชวา
ภาษาบันยูมาซันมีลักษณะที่ต่างจากภาษาชวามาตรฐานซึ่งกำหนดตามสำเนียงสุรการ์ตาและยอร์กยาการ์ตามาก ส่วนใหญ่เป็นทางด้านสัทวิทยา การออกเสียงและคำศัพท์ ซึ่งเกิดขึ้นจากการใช้คำศัพท์จากภาษาชวาโบราณมากกว่า และการอกเสียงสระต่างกัน
การสังหารหมู่พอร์ตอาร์เทอร์ (ออสเตรเลีย)
เรื่องราวจากนั้นและการวิเคราะห์
เหตุการณ์สังหารหมู่ที่พอร์ตอาร์เทอร์นี้ คล้ายคลึงกับเหตุการณ์ในเมือง Dunblane ในสก็อตแลนด์ ที่เกิดเหตุคล้ายคลึงกัน (การสังหารหมู่ที่เมืองDunblane) เมื่อไม่กี่สัปดาห์ก่อนหน้านี้ ทำให้ชุมชนของทั้ง 2 เมืองแลกเปลี่ยนสิ่งของกันไปวางไว้อาลัยที่อนุสรณ์ของเหตุการณ์ดังกล่าวทั้งสองเหตุการณ์
ภาษาบันยูมาซัน
ความสุภาพ
ภาษาชวามีความแตกต่างไปตามสถานะทางสังคมของผู้พูด ในแต่ละระดับจะมีคำศัพท์และกฎทางไวยากรณ์เป็นของตนเอง ลักษณะแบบนี้พบในภาษาอื่นๆของเอเชียตะวันออกด้วย เช่น ภาษาเกาหลี ภาษาญี่ปุ่นและภาษาไทย
ในบริเวณบันยูมาซัน ภาษาระดับกลาง (Madya) และสุภาพ (Krama) มีใช้น้อย ส่วนใหญ่ใช้กับผู้ที่มาจากทางตะวันออกของเกาะชวา
สำเนียง
ภาษาบันยูมาซันแบ่งสำเนียงย่อยได้อีก เป็น สำเนียงเหนือ สำเนียงใต้ และสำเนียงบันเติน
การสังหารหมู่พอร์ตอาร์เทอร์ (ออสเตรเลีย)
เรื่องราวจากนั้นและการวิเคราะห์
ศาสตราจารย์ พอล มูเลน นักจิตวิทยา Forensic ทำการวิจัยเพิ่มเติมพบว่า เหตุการณ์สังหารหมู่ที่พอร์ตอาร์เทอร์และที่เกิดขึ้นก่อนนี้ ในออสเตรเลียและนิวซีแลนด์นั้น เป็นอาชญากรรมลอกเลียนแบบ (Copycat Crime) จากทฤษฎีนี้ บรรดาสื่อมวลชน ก็พยายามแนะนำเพื่อป้องกันการเกิดพฤติกรรมลอกเลียนแบบอาชญากรรม ที่เคยเกิดขึ้นก่อนหน้านี้ ในแทสเมเนีย นักสืบก็พบว่ารายการ A Current Affair (รายการโทรทัศน์ในออสเตรเลีย ปัจจุบันก็ยังฉายอยู่ทางช่อง 9 ของออสเตรเลีย) ได้แนะนำการฆ่าตัวตาย ซึ่งเป็นไปได้ว่าจะทำให้เกิดการยอมรับการสังหารหมู่ แต่แรงจูงใจให้ไบรแอนต์ก่อเหตุนั้น น่าจะมาจากการสังหารหมู่ที่ Dunblane
การสังหารนาเน็ทท์ ไมแคก และลูกสาวทั้ง 2 อลันนาห์และเมเดลีน สร้างแรงบันดาลใจให้ ดร.ฟิล เวสท์ พ่อลูกสาว 2 ชาวออสเตรเลีย ตั้งกองทุนเพื่อเป็นเกียรติให้แก่เด็กที่ถูกฆาตกรรม ดร.เวสท์ มีลูกสาว 2 คน อายุไล่เลี่ยกับเด็กทั้งสองที่ถูกสังหาร เมื่อเขาได้ดูข่าว และได้เห็นภาพวาดที่อลันนาห์วาดเอาไว้ และถูกนำมาฉายออกทีวี เขามองไปรอบ ๆ ฝาผนัง มองรูปวาดที่ลูก ๆ ของเขาวาดเอาไว้ และในนาทีนั้น เขาก็ฝันถึงกองทุนเพื่อเด็ก ๆ ที่ถูกสังหาร เขาติดต่อไปยัง วอล์เทอร์ ไมแคก แล้วทั้งคู่ก็ทำงานร่วมกันเพื่อตั้งกองทุน ซึ่งได้รับการเปิดตัวโดยนายกรัฐมนตรี (นายจอห์น โฮวาร์ด) ในวันครบรอบ 1 ปีของเหตุการณ์ กองทุนนี้ชื่อว่า "กองทุนอลันนาห์และเมเดลีน" มีจุดประสงค์เพื่อช่วยเหลือเด็กที่เป็นเหยื่ออาชญากรรม นอกจากนี้ กองทุนยังต่อต้านการรังแกระดับชาติด้วย ในหนังสือของวอล์เทอร์ "To Have and to Hold" เขาได้กล่าวถึงการตั้งกองทุนเอาไว้ว่า
แรงบันดาลใจทางศิลปะ
ในปี 2550 ทอม ฮอโลเวย์ นักเขียนบทละคร นำเหตุการณ์นี้มาเขียนเป็นบทละคร "Beyond the Neck" ส่วนแมททิว ดีวีย์ นักแต่งเพลงชาวแทสเมเนียนก็ใช้เหตุการณ์นี้เป็นแรงบันดาลใจในซิมโฟนีชิ้นแรกของเขา .
ทฤษฎีสมคบคิด
มีทฤษฎีสมคบคิดอยู่อย่างน้อย 2 ทฤษฎี ที่อาจจะนำไปสู่การสังหารหมู่ครั้งนี้
ผู้ที่สนับสนุนทฤษฎีนี้ และได้รับการยอมรับมากที่สุดคือ โจว์ วิออลส์ โดยเชื่อว่า ไบรแอนต์ถูกทำให้เหมือนกับว่าเป็นอาชญากร โดยบุคคลลึกลับหนึ่งหรือมากกว่านั้น ที่เป็นมือสังหารที่แท้จริง ทฤษฎีนี้นั้นถูกนำไปกล่าวอ้าง โดยกลุ่มผู้สนับสนุนการครอบครองอาวุธปืน อีกทั้งกล่าวว่าพวกต่อต้านอาศัยเหตุลอบสังหารล็อบบี ให้ร่างกฎหมายความคุมอาวุธผ่านสภา ตัวอย่างเช่น องค์กรกึ่งทหารอย่าง สมาคมลูกเสือออสเตรเลีย กล่าวว่า ไบรแอนต์ไม่มีความสามารถเพียงพอที่จะถือปืนออกไปก่อเหตุสังหารหมู่ อีกทฤษฎีหนึ่งที่นำมาใช้เทียบเคียง ก็คือเหตุการณ์สังหารประธานาธิบดี จอห์น เอฟ เคเนดี
อีกทฤษฎีหนึ่ง ที่ซึ่งขัดแย้งทฤษฎีสมคบคิดทั้งหมดว่าไม่มีมูลนั้น นำเสนอโดยสื่อและหน่วยงานรัฐ ทั้งรัฐบาลรัฐแทสเมเนีย, ตำรวจแทสเมเนีย, อัยการ เดเมียน บักก์ และจอห์น เอเวรี ทนายของไบรแอนต์ ต่างก็ไม่เห็นด้วยว่าไบรแอนต์ไม่ได้ลงมือเพียงลำพัง หรือกล่าวง่าย ๆ ได้ว่า หลักฐานที่มีไม่ได้สนับสนุนทฤษฎีสมคบคิดเลย
พ.ศ. 2544 นางพอลลีน แฮนสัน หัวหน้าพรรควันเนชัน สร้างกระแสการโต้เถียงขึ้นมาใหม่ โดยกล่าวว่าประเทศในเครือจักรภพคิดว่า "การสืบสวนอย่างเต็มกำลัง" นั้นเป็นไปไม่ได้ เมื่อ "คนหลายคนกำลังถามถึง" พอร์ตอาร์เทอร์ สมาคมยิงปืนแห่งออสเตรเลียปฏิเสธทฤษฎีสมคบคิดทั้งหมด และชี้ว่าข้อกล่าวอ้างทั้งหมดเป็น "เรื่องงี่เง่า" และเตือนพรรควันเนชันว่า จะเปลี่ยนใจถอนคำพูด หรือจะเสี่ยงต่อการถูกชักนำโดยผู้คนในชุมชน
ประเทศคีร์กีซสถานในเอเชียนเกมส์
ประเทศคีร์กีซสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศอินเดีย มีคณะกรรมการโอลิมปิกแห่งชาติคีร์กีซสถาน เป็นผู้รับผิดชอบส่งนักกีฬาคีร์กีซสถานเข้าร่วมการแข่งขัน ทีมชาติคีร์กีซสถานได้รับเหรียญรางวัลจากการแข่งขันทั้งหมด 5 เหรียญทอง 23 เหรียญเงิน 38 เหรียญทองแดง รวมทั้งสิ้น 66 เหรียญ
อาสนวิหารชาลง-ซูร์-โซน
อาสนวิหารชาลง-ซูร์-โซน (Cathédrale de Chalon-sur-Saône) หรือเรียกชื่อเต็มว่า อาสนวิหารนักบุญบิเซนเตแห่งชาลง-ซูร์-โซน (Cathédrale Saint-Vincent de Chalon-sur-Saône) ในปัจจุบันมีฐานะเป็นโบสถ์ประจำเขตแพริช นิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลชาลง-ซูร์-โซน ซึ่งต่อมาได้ถูกยุบลงเป็นส่วนหนึ่งของมุขมณฑลโอเติงตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองชาลง-ซูร์-โซน จังหวัดโซเนลัวร์ ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญบิเซนเตแห่งอูเอสกา
อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1903
เซมินารี
การศึกษา
เมื่อเด็กชายสมัครใจจะเป็นบาทหลวง เมื่อจบการศึกษาชั้น ป.6 จะต้องติดต่อกับอธิการโบสถ์ที่ตนเองสังกัดเพื่อให้ท่านออกเอกสารรับรอง จากนั้นจึงเข้าเรียนที่เซมินารีเล็กซึ่งจะมีอยู่ในทุกมุขมณฑล กรณีที่ต้องการเป็นบาทหลวงประจำคณะนักบวชคาทอลิก ก็จะต้องเข้าเซมินารีซึ่งแต่ละคณะจะมีเป็นของตนเอง เมื่อเรียนจบชั้น ม.6 ที่เซมินารีเล็กแล้วจึงฝึกอบรมอีกหนึ่งหรือสองปีเพื่อเข้าเรียนต่อที่เซมินารีกลาง 1 ปี จากนั้นจึงเข้าเรียนที่เซมินารีใหญ่ (major seminary) ซึ่งเป็นสถาบันอุดมศึกษา ผู้จบที่เซมินารีใหญ่จะได้รับวุฒิบัณฑิตทางเทววิทยาหรือปรัชญาตามแต่สาขาที่เรียน จากนั้นจึงฝึกงานต่อในมุขมณฑลหรือในคณะนักบวชคาทอลิกที่ตนเองจะสังกัดเพื่อเตรียมบวชเป็นบาทหลวงต่อไป
เซมินารีในประเทศไทย
เซมินารีแห่งแรกของสยามตั้งขึ้นตั้งแต่สมัยอยุธยา คือสามเณราลัยนักบุญยอแซฟเป็นเซมินารีเล็ก ต่อมามุขนายกหลุยส์ ลาโน ได้สร้างสามเณราลัยมหาพราหมณ์ เป็นเซมินารีใหญ่ซึ่งเจริญรุ่งเรืองมากจนเป็นศูนย์กลางเซมินารีในอินโดจีนสมัยนั้น เซมินารีทั้งสองแห่งถูกทำลายลงระหว่างการเสียกรุงศรีอยุธยาครั้งที่สอง ในปัจจุบันประเทศไทยมีเซมินารีเล็กอยู่เกือบทุกมุขมณฑล ส่วนเซมินารีกลางมีแห่งเดียวคือที่สามเณราลัยพระวิสุทธิวงศ์ จังหวัดนครราชสีมา ส่วนเซมินารีใหญ่ก็มีแห่งเดียวเช่นกันคือวิทยาลัยแสงธรรม อำเภอสามพราน จังหวัดนครปฐม
ขั้วหลอดเกลียว
ขั้วหลอดเกลียว (edison screw) เป็นรูปแบบขั้วต่อหลอดไฟฟ้าที่คิดค้นโดยโทมัส เอดิสัน และนำมาใช้เป็นครั้งแรกในหลอดไฟยี่ห้อ Mazda ซึ่งเริ่มวางขายเมื่อปี พ.ศ. 2452, โดยหลอดจะมีส่วนฐานเป็นเกลียวโลหะ ที่สามารถขันลงไปบนขั้วหลอดที่ขนาดเท่ากัน ซึ่งโดยปกติ จะขันทิศตามเข็มนาฬิกา
ขั้วหลอดเกลียว เป็นขั้วหลอดไฟที่สามารถพบได้ทั่วไป ต่างจากขั้วเขี้ยวที่ใช้กับหลอดไฟฟ้าเฉพาะในบริเตนใหญ่ หรือประเทศที่มีความเกี่ยวข้องทางประวัติศาสตร์กับอังกฤษเท่านั้น
ปัจจุบันขั้วหลอดเกลียวจะมีขนาดระบุไว้ตามมาตรฐาน IEC 60061-1 และใช้กับทั้งหลอดไฟธรรมดา และหลอดไฟชนิดพิเศษ
รอยัล คลิฟ โฮเต็ลส์ กรุ๊ป
รอยัล คลิฟ โฮเต็ลส์ กรุ๊ป เป็นโรงแรมแบบอย่างสถานพักตากอากาศ ระดับ 5 ดาว ภายในประกอบด้วย4 โรงแรม (Royal Cliff Beach, Royal Cliff Beach Terrace, Royal Cliff Grand และ Royal Wing Suites&Spa) และศูนย์ประชุมมาตรฐานระดับสากล 1 ศูนย์ โรงแรมมีเนื้อที่กว่า 100 ไร่ ตั้งอยู่ระหว่างหาดจอมเทียนและพัทยาใต้ ริมชายฝั่งทะเลตะวันออกของอ่าวไทย ประเทศไทย รอยัล คลิฟ โฮเต็ลส์ กรุ๊ป ได้รับรางวัลทรงเกียรติมากมาย และนับเป็นโรงแรมแห่งแรกในเอเชียที่ได้รับรางวัลและยกย่องให้อยู่ในหอเกียรติยศแห่งการท่องเที่ยว Travel Trade Gazette (TTG)
ประวัติ
รอยัล คลิฟ โฮเต็ลส์ กรุ๊ป ตั้งอยู่ เลขที่ 353 ม.12 ถ.พระตำหนัก ต.หนองปรือ อ.บางละมุง จ.ชลบุรี ได้เริ่มเปิดดำเนินการครั้งแรก ในปี พ.ศ. 2516 โดยเริ่มให้บริการโรงแรม รอยัล คลิฟ บีช เทอเรซ เป็นแห่งแรก ด้วยห้องพักจำนวน 106 ห้อง และในปีต่อมาได้ดำเนินการเปิดให้บริการโรงแรม รอยัล คลิฟ บีช โฮเต็ล เพิ่มเติม ซึ่งตลอดระยะเวลา 12 ปี ที่โรงแรมทั้ง 2 แห่งได้เปิดบริการนั้น ได้รับการชื่นชมให้เป็นโรงแรมที่พักที่มีความสวยงามมากแห่งหนึ่งของเมืองพัทยา ต่อมาทางคณะผู้บริหารได้ดำเนินการเปิดโรงแรมขึ้นอีก 1 แห่ง ในปี พ.ศ. 2529 โรงแรม รอยัล วิง สวีท สปา ซึ่งครั้งนั้นได้รับพระมหากรุณาธิคุณจาก พระบาทสมเด็จพระวชิรเกล้าเจ้าอยู่หัว ขณะดำรงพระราชอิสริยยศเป็น สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินเป็นองค์ประธานในพิธีเปิดอาคาร และในปี พ.ศ. 2535 โรงแรม รอยัล คลิฟ แกรนด์ โอเต็ล ได้ดำเนินการก่อสร้างอาคารหลังที่ 4 เสร็จสิ้นเรื่อยมาจนถึงปัจจุบัน ซึ่งโรงแรมแห่งนี้ครั้งหนึ่งได้รับการจัดอันดับให้เป็นโรงแรมที่พักที่ดีที่สุดเป็นอันดับที่ 1 ของเมืองพัทยา
ต่อมาในช่วงปลายปี 2542 ทางโรงแรมได้สร้างสิ่งอำนวยความสะดวกสำหรับการประชุมสัมมนาและแสดงสินค้านานาชาติในบริเวณเดียวกันอย่างศูนย์ประชุมพีช Pattaya Exhibition and Convention Hall (PEACH) ศูนย์แสดงสินค้าและประชุมสัมมนาครบวงจรมาตรฐานระดับโลกขนาดใหญ่ซึ่งสามารถรองรับผู้เข้าร่วมประชุมได้กว่า 10,000 คน
ตลอดระยะเวลาที่ผ่านมา รอยัล คลิฟ โฮเต็ลส์ กรุ๊ป ได้รับความไว้วางใจให้เป็นสถานที่จัดการประชุมสัมมนาสำคัญระดับภูมิภาค มากมาย อาทิ การประชุมสุดยอดผู้นำอาเซียน เมื่อปี พ.ศ. 2552, ปี พ.ศ. 2534 การประชุมการเจรจาสันติภาพในกัมพูชา(เขมรสามฝ่าย), การประชุมร่างรัฐธรรมนูญแห่งราชอาณาจักรไทย พุทธศักราช 2540, และการประชุมความร่วมมือทางเศรษฐกิจของคณะทำงานด้านการท่องเที่ยวในภาคพื้นเอเชีย-แปซิฟิค หรือ เอเปค (APEC) โดยมีผู้แทนจากกลุ่มประเทศสมาชิกเข้าร่วมประชุมจาก 21 ประเทศ
ในเดือน เมษายน ปี พ.ศ. 2552 ที่ผ่านมา การประชุมสุดยอดผู้นำอาเซียนกับประเทศคู่เจรจา ที่กระทรวงการต่างประเทศและรัฐบาลไทยเป็นเจ้าภาพจัดการประชุม แต่ภายหลังการมีการประกาศยุติและเลื่อนประชุมอาเซียนออกไปในทันทีอย่างไม่คาดคิด ในวันสุดท้ายของการประชุม ภายหลังเกิดเหตุการณ์การชุมนุมบุกยึดสถานที่ประชุมอาเซียน โดยกลุ่มผู้ชุมนุมกว่า 100 คน ทำให้ผู้นำอาเซียนทยอยเดินทางกลับออกจากโรงแรมโดนเฮลิคอปเตอร์ ส่วนผู้เข้าร่วมประชุมและกลุ่มผู้ชุมนุมก็ทยอยกลับกันกลับออกจากโรงแรม โดยไม่มีผู้เข้าร่วมประชุม แขกผู้เข้าพัก พนักงาน หรือผู้ใดได้รับบาดเจ็บจากเหตุการณ์การชุมนุมครั้งนี้
สิ่งอำนวยความสะดวกและบริการ
ภายใน รอยัล คลิฟ โฮเต็ลส์ กรุ๊ป ประกอบด้วย โรงแรมระดับ 5 ดาวไว้ถึง 4 แห่ง รวมห้องพัก 1,090 ห้อง, 10 ห้องอาหาร, 10 บาร์, 5 สระว่ายน้ำ, 2 สปา, โรงเรียนสอนศิลปการทำอาหารไทย รอยัล คลิฟ, ศูนย์ออกกำลังกาย รอยัล คลิฟ สปอร์ต แอนด์ ฟิตเนส คลับ, 7 สนามเทนนิส, 2 สนามสควอช, สนามพัตกอล์ฟ 4 หลุม, 2 ชายหาดส่วนตัว, ศูนย์แสดงสินค้าและประชุมสัมมนาครบวงจรมาตรฐานระดับโลก, 3 ห้องบอลรูม, 54 ห้องประชุมย่อย และบริการเรือสำราญคาทามาราน
แขกผู้เข้าพักที่มีชื่อเสียงของโรงแรม
ตลอดระยะเวลากว่า 30 ปีที่ผ่านมา รอยัล คลิฟ โฮเต็ลส์ กรุ๊ป ได้ให้การต้อนรับแขกผู้เข้าพัก ซึ่งเป็นบุคคลสำคัญและผู้นำจากประเทศต่างๆทั่วโลก อีกทั้งนักร้องนักแสดงมากมาย ตั้งแต่ พระมหากษัตริย์แห่งราชอาณาจักรสวีเดน, อดีตประธานาธิบดี สหรัฐอเมริกา Jimmy Carter, นักแสดงอย่าง Roger Moore, William Hurt และ Britt Ekland รวมไปถึงนักกีฬาที่ชื่อเสียงระดับโลกอย่าง Nikolay Davydenko, Mikhail Youzhny, Nicolas Kiefer และ ภราดร ศรีชาพันธุ์ ซึ่งจะมาพักเก็บตัวฝึกซ้อมที่ศูนย์ออกกำลังกายของโรงแรมอยู่เป็นประจำ
นอกจากนี้รอยัล คลิฟ โฮเต็ลส์ กรุ๊ป ได้มีโอกาสให้การต้อนรับบุคคลสำคัญระดับผู้ปกครองประเทศ ซึ่งได้มาพักที่โรงแรม อาทิ สมเด็จพระราชาธิบดีอัลแบร์ ที่ ๒ พระมหากษัตริย์แห่งราชอาณาจักรเบลเยียม, สุลต่านแห่งบรูไน ดารุสสาลาม อัสรีนาส มัชฮาร์ ฮาคิม, พระมหากษัตริย์แห่งราชอาณาจักรสวาซิแลนด์, สมเด็จเจ้านโรดม สีหนุ กษัตริย์แห่งกัมพูชา และสมเด็จพระราชินีนโรดม มณีนาถ สีหนุ แห่งกัมพูชา, เจ้าชายและเจ้าหญิงอากิชิโนแห่งญี่ปุ่น, นายกรัฐมนตรีแห่งสาธารณรัฐสิงคโปร์ นายลี กวน ยู และ นายลี เซียน หลุง, ประธานาธิบดีสาธารณรัฐฟิลิปปินส์ นางกลอเรีย มาคาปากัล อาร์โรโย, ประธานาธิบดีเกาหลีใต้ นายลี เมียง บัค, นายกรัฐมนตรีกัมพูชา สมเด็จฮุนเซ็น และ นายกรัฐมนตรีแห่งราชอาณาจักรไทย นายอภิสิทธิ์ เวชชาชีวะ
การลงมติเลือกนายกรัฐมนตรีไทย พ.ศ. 2562
'''การลงมติเลือกนายกรัฐมนตรีไทย พ.ศ. 2562''' เป็นการลงมติของสภาผู้แทนราษฎร และวุฒิสภา (ที่ประชุมร่วมกันของรัฐสภา) ในวันที่ 5 มิถุนายน พ.ศ. 2562 ณ หอประชุมใหญ่ บริษัท ทีโอที จำกัด (มหาชน) ถนนแจ้งวัฒนะ
การประชุมดังกล่าวมี ส.ส. ลงนามเข้าร่วมประชุม 497 คน จากจำนวนที่มีอยู่ 500 คน ร่วมกับ ส.ว. ที่ได้รับการแต่งตั้งจากคณะรักษาความสงบแห่งชาติ อีก 250 คน รวมเป็น 747 คน ซึ่งผู้ที่จะได้รับเลือก ต้องได้รับคะแนนเสียงมากกว่ากึ่งหนึ่งของจำนวนสมาชิกรัฐสภาที่มีอยู่ (375 เสียงขึ้นไป)
ที่ประชุมเสนอชื่อบุคคลให้สมาชิกลงมติเลือก 2 คน คือ พลเอก ประยุทธ์ จันทร์โอชา ซึ่งไม่ได้สังกัดพรรคการเมือง แต่พรรคพลังประชารัฐเสนอชื่อชิงตำแหน่ง และธนาธร จึงรุ่งเรืองกิจ ส.ส.บัญชีรายชื่อ พรรคอนาคตใหม่
ขั้นตอน
การลงมติเลือกนายกรัฐมนตรีในครั้งนี้มีขั้นตอนดำเนินการที่แตกต่างจากขั้นตอนเดิม โดยเปลี่ยนให้มาเสนอในที่ประชุมร่วมกันของรัฐสภา ตามรัฐธรรมนูญมาตรา 272 จากเดิมที่จะต้องเสนอคัดเลือกจากที่ประชุม ส.ส. ก่อนเสนอให้ที่ประชุม ส.ว. ร่วมรับรอง หลังจากการเสนอชื่อจะเป็นขั้นตอนของการอภิปรายถึงคุณสมบัติและลักษณะการเป็นบุคคลต้องห้ามตามที่รัฐธรรมนูญได้กำหนด เมื่อการอภิปรายเสร็จสิ้นก็จะเป็นขั้นตอนของการลงมติเลือกนายกรัฐมนตรี
เนื่องจากมีการเสนอชื่อบุคคลที่เหมาะสมถึงสองคน ประกอบกับความไม่พร้อมของสถานที่การประชุมชั่วคราว ซึ่งไม่มีการติดตั้งอุปกรณ์ลงคะแนนแบบอิเล็กทรอนิกส์ ประธานรัฐสภาจึงเสนอวิธีการให้มีการแต่งตั้งคณะกรรมการร่วมนับคะแนน 6 คน แบ่งเป็น ส.ส. 4 คน และ ส.ว. 2 คน ร่วมบันทึกคะแนนเสียงด้วยกัน แล้วจึงให้เลขาธิการและรองเลขาธิการรัฐสภาขานเรียกชื่อเพื่อลงมติเป็นรายบุคคลจนครบจำนวนสมาชิกทั้งหมด 747 คน
ผลการลงมติ
ภายหลังเสร็จสิ้นการลงคะแนน ชวน หลีกภัย ประธานรัฐสภา ได้ประกาศผลการนับคะแนนเลือกนายกรัฐมนตรีว่า พลเอก ประยุทธ์ จันทร์โอชา แคนดิเดตนายกรัฐมนตรีพรรคพลังประชารัฐ ได้รับความเห็นชอบ จำนวน 500 คะแนน ส่วนธนาธร จึงรุ่งเรืองกิจ หัวหน้าพรรคอนาคตใหม่ ได้รับความเห็นชอบ 244 คะแนน และมีสมาชิกรัฐสภางดออกเสียง 3 คะแนน (คือ ชวน หลีกภัย ประธานรัฐสภา, พรเพชร วิชิตชลชัย รองประธานรัฐสภา และสิริพงศ์ อังคสกุลเกียรติ ส.ส. ศรีสะเกษ เขต 1 พรรคภูมิใจไทย ) พลเอกประยุทธ์จึงได้เป็นนายกรัฐมนตรีต่ออีกสมัย
ซังตูอังตอนีอู
ซังตูอังตอนีอู (Santo António) เป็นเมืองในประเทศเซาตูแมอีปริงซีป และเป็นเมืองหลวงและเมืองที่ใหญ่ที่สุดของจังหวัดปริงซีป ตั้งอยู่ทางตอนเหนือของประเทศ มีพื้นที่ติดกับทะเล มีประชากร 1,556 คน
ฮู ยวน
ฮู ยวน (Hou Yuon) เป็นนักการเมืองที่นิยมระบอบคอมมิวนิสต์ในกัมพูชา เกิดในครอบครัวของชาวกัมพูชาเชื้อสายจีน เขาเป็นหนึ่งในผู้นำระดับสูงของเขมรแดงที่หายตัวไปหลังพนมเปญแตกเมื่อ พ.ศ. 2518 คาดว่าถูกประหารชีวิต
ชีวิตช่วงแรก
ยวนเกิดที่จังหวัดกำปงจามเมื่อ พ.ศ. 2473 เขาเข้าศึกษาที่ Lycée Sisowath ฐานะทางบ้านของเขายากจน พ่อมีอาชีพทำนาและปลูกยาสูบ
เขาได้ไปศึกษาต่อทางด้านเศรษฐศาสตร์และกฎหมายและสำเร็จการศึกษาระดับปริญญาเอกจากมหาวิทยาลัยปารีสโดยทำวิทยานิพนธ์เกี่ยวกับเศรษฐศาสตร์ ซึ่งต่อมาได้กลายเป็นนโยบายทางด้านเศรษฐกิจของกัมพูชาประชาธิปไตย โดยวิทยานิพนธ์ของเขาที่เสนอเมื่อ พ.ศ. 2498 เรื่อง The Cambodian Peasants and Their Prospects for Modernization (ภาษาฝรั่งเศส: La paysannerie du Cambodge et ses projets de modernisation) เป็นมุมมองที่ท้าทายเกี่ยวกับการขยายตัวของเมืองและอุตสาหกรรมที่เป็นพื้นฐานของการพัฒนา
ยวนเป็นบุคคลที่มีชื่อเสียงที่สุดในกลุ่มนักศึกษาเขมรหัวรุนแรงจากปารีส เขาได้เป็นผู้นำของสมาคมนักศึกษาเขมร (KSA) ต่อมา ใน พ.ศ. 2495 ยวนได้ร่วมมือกับ พล พต เอียง ซารี และผู้นิยมฝ่ายซ้ายอื่น ๆ ส่งจดหมายเปิดผนึกถึงพระนโรดม สีหนุที่ต่อมาได้เป็นพระมหากษัตริย์ เพื่อให้กำจัดประชาธิปไตยแบบเด็กทารก หลังจากฝรั่งเศสสั่งปิดสมาคมนักศึกษาเขมร ยวนและเขียว สัมพันได้จัดตั้งกลุ่มใหม่คือสหภาพนักศึกษาเขมรใน พ.ศ. 2499
หลังจากกลับมากัมพูชา ยวนไปเป็นครูสอนภาษาฝรั่งเศสในโรงเรียนเอกชน Lycée Kambuboth ที่เขาได้ร่วมก่อตั้ง
ในการเมืองกัมพูชา พ.ศ. 2501 – 2510
ในช่วงเวลานี้ สีหนุเป็นนายกรัฐมนตรีของกัมพูชาหลังจากได้รับเอกราช และได้เชิญกลุ่มฝ่ายซ้ายรวมทั้งฮู ยวนเข้าร่วมกับพรรคสังคมและรัฐบาลของพระองค์ เพื่อถ่วงดุลกับฝ่ายขวา ยวนได้เป็นรัฐมนตรีหลายตำแหน่งระหว่าง พ.ศ. 2501 – 2506 เขาถูกบีบให้ลาออกหลังจากพ่ายแพ้ในการลงมติไม่ไว้วางใจในสภาแห่งชาติ เขาเองไม่ได้ดำเนินนโยบายตามความต้องการของพระนโรดม สีหนุอย่างใกล้ชิด อย่างไรก็ตาม เขามีความขัดแย้งกับพระองค์อย่างเปิดเผยหลายเรื่อง
ใน พ.ศ. 2507 ยวนได้ตีพิมพ์หนังสือเรื่อง The Co-Operative Question ซึ่งแสดงความแตกต่างระหว่างระบอบสังคมนิยมกับระบอบของพระนโรดม สีหนุ โดยมีคำถามเชิงลึกว่าสหกรณ์จะช่วยชาวนาที่ยากจนและลดแรงกดดันของสังคมเมืองต่อชนบทอย่างไร ซึ่งต่อมา เขมรแดงได้นำไปปรับใช้
ในการเลือกตั้งสมาชิกสภาแห่งชาติ พ.ศ. 2509 พระนโรดม สีหนุได้ขัดขวางเขาโดยส่งผู้สมัครคนอื่นลงในตำบลที่เขาจะสมัคร ทำให้ฝ่ายซ้ายของพรรคสังคมต้องแข่งขันกับผู้สมัครคนอื่น ฮู ยวน ฮู นิม และเขียว สัมพันเลือกที่จะสู้ต่อไป ทำให้พระนโรดม สีหนุเลือกที่จะต่อต้านพวกเขามากขึ้น ผลการเลือกตั้ง ปรากฏว่ายวนชนะการเลือกตั้งด้วยคะแนน 78% หลังจากนั้น พระนโรดม สีหนุแต่งตั้งให้เขาเป็นฝ่ายต่อต้านรัฐบาลเพื่อถ่วงดุลกับคณะรัฐมนตรีฝ่ายขวาของ ลน นล อย่างไรก็ตาม หลังการลุกฮือที่สำลวต พ.ศ. 2510 ยวนถูกกล่าวหาว่าอยู่เบื้องหลังการลุกฮือครั้งนี้ ทำให้เขาหนีเข้าป่าไปร่วมมือกับพรรคคอมมิวนิสต์ที่นำโดย พล พต เอียง ซารี และซอน เซน
รัฐบาลสหภาพแห่งชาติ
ความขัดแย้งนี้ทำให้ยวนถูกส่งเข้าค่ายสัมมนา K6 เป็นระยะเวลาสั้น ๆ ใน พ.ศ. 2517 แต่เนื่องจากเขามีความสัมพันธ์ใกล้ชิดกับพล พต และเป็นที่รู้จักโดยทั่วไป ทำให้เขายังคงเป็นหนึ่งในผู้นำเขมรแดงจนถึง พ.ศ. 2518
การเสียชีวิต
การเสียชีวิตของยวนคาดว่าเกิดจากคำสั่งของเขมรแดงหลังจากขึ้นครองอำนาจเมื่อ พ.ศ. 2518 แล้ว เชื่อว่ายวนเสียชีวิตเพราะความขัดแย้งในกรณีที่เขาไม่เห็นด้วยกับการอพยพผู้คนออกจากพนมเปญ เจ้าหน้าที่พรรคคอมมิวนิสต์จากจังหวัดกำปงจามกล่าวว่ายวนถูกยิงในเดือนสิงหาคม พ.ศ. 2518 โดยทหารของเขมรแดง หลังจากที่เขาแสดงความเห็นใจผู้อพยพที่เปรกปอร์ ตำบลสเร็ยสันทอร์ และร่างของเขาถูกโยนลงแม่น้ำโขง พยานคนอื่นกล่าวว่ายังเห็นยวนในค่ายที่สตึงแตรงเมื่อ พ.ศ. 2519 และเขาน่าจะป่วยจนเสียชีวิต หรือฆ่าตัวตายขณะอยู่ในค่าย สมาชิกเขมรแดงบางคนเล่าว่าเขาถูกหน่วยรักษาความปลอดภัยยิงตายเพราะความผิดพลาดหลังจากที่เขาถูกเรียกตัวกลับมายังพนมเปญ อย่างไรก็ตามเอกสารของเขมรแดงหลัง พ.ศ. 2521 ได้อ้างถึงยวนว่าเขาเสียชีวิตขณะถูกคุมขัง
ทีป็อป
ทีป็อป (T-pop) อาจจะหมายถึง:
สถานีรถไฟโตเกียว
สถานีรถไฟโตเกียว เป็นสถานีรถไฟหลักของกรุงโตเกียว ตั้งอยู่ในย่านมารูโนอูจิ (丸の内 Marunouchi) เขตชิโยดะ หนึ่งในเขตพิเศษของกรุงโตเกียว ประเทศญี่ปุ่น อยู่ใกล้กับพระราชวังหลวง และย่านกินซะ
สถานีรถไฟโตเกียวให้บริการรถไฟระหว่างเมือง รถไฟท้องถิ่น และรถไฟชิงกันเซ็ง (รถไฟความเร็วสูง) ของกลุ่มบริษัทรถไฟญี่ปุ่น (Japan Railway Group) และรถไฟฟ้าใต้ดินของโตเกียวเมโทร 1 ใน 2 ผู้ให้บริการรถไฟฟ้าใต้ดินของกรุงโตเกียว
สถานีรถไฟโตเกียวเป็นสถานีรถไฟที่มีจำนวนรถไฟระหว่างเมืองเข้าออกคับคั่งที่สุดอันดับหนึ่งของญี่ปุ่น (มากกว่า 3,000 เที่ยวต่อวัน) และมีผู้คนสัญจรผ่านมากที่สุดเป็นอันดับ 5 ของภาคตะวันออกของญี่ปุ่น สถานีรถไฟโตเกียวยังเป็นต้นทางและชุมทางของรถไฟชิงกันเซ็งมากขบวนที่สุด
เส้นทางรถไฟ
เส้นทางรถไฟที่ให้บริการผ่านสถานีโตเกียว:
ภควัฒน์ วิไลลักษณ์
ภควัฒน์ วิไลลักษณ์ (เกิด 30 ตุลาคม พ.ศ. 2531) เป็นนักกีฬาแบดมินตันชาวไทย ซึ่งจับคู่กับบดินทร์ อิสสระ เข้าแข่งขันรายการแคนาดาโอเพนกรังด์ปรีซ์ 2013 รอบชิงชนะเลิศ
ผลงานในระดับอาชีพ
ภควัฒน์ วิไลลักษณ์ เคยเป็นผู้ได้รับเหรียญรางวัลจากการแข่งขันชิงแชมป์ประเทศไทยช่วง พ.ศ. 2549 ถึง 2553 โดยได้รับสองเหรียญเงิน และสามเหรียญทองแดง ส่วนในการแข่งขันเอเชียนเกมส์ 2010 เขาได้ที่สามในประเภททีมเช่นเดียวกับในซีเกมส์ 2011 และใน พ.ศ. 2553 เขาได้เป็นผู้ชนะประเภทชายเดี่ยวรายการเกาสงอินเตอร์เนชันแนล 2010
วันที่ 6 ตุลาคม พ.ศ. 2555 ภควัฒน์เข้าแข่งขันแบดมินตันชิงแชมป์ประเทศไทย ที่ซึ่งเขาเป็นฝ่ายแพ้ต่อสิทธิคมน์ ธรรมศิลป์ ในรอบรองชนะเลิศ
วันที่ 30 สิงหาคม พ.ศ. 2556 ภควัฒน์เข้าแข่งขันศึกแบดมินตันชิงชนะเลิศแห่งประเทศไทย “เอสซีจีออลไทยแลนด์แชมเปียนส์ชิพ 2013” ซึ่งเขาเป็นฝ่ายแพ้ต่อบุญศักดิ์ พลสนะ ในประเภทชายเดี่ยว รอบก่อนรองชนะเลิศ
เดนนิส เรเดอร์
เดนนิส ลินน์ เรเดอร์ (Denis Lynn Rader) (เกิด 9 มีนาคม 1945) เป็นฆาตกรต่อเนื่องชาวสหรัฐอเมริกา สังหารคนในเซดจ์วิกเคาน์ตี้ไปสิบคน (บริเวณ Wichita, Kansas) ในช่วงปี 1974-1991 เป็นที่รู้จักในชื่อฆาตกร BTK โดยย่อมาจาก Bind (มัด), Torture (ทารุณกรรม) และ Kill (ฆ่า) ซึ่งเป็นลักษณะเฉพาะตัวของเขา เขาเขียนจดหมายบรรยายรายละเอียดเกี่ยวกับการฆ่าส่งไปยังตำรวจและสำนักข่าวท้องถิ่นในช่วงที่เขาก่อเหตุฆาตกรรม
ภาษาเชียงใต้
ภาษาเชียงใต้ (Southern Qiang) เป็นภาษากลุ่มเชียง มีผู้พูด 81,300 คน ในบริเวณแม่น้ำมีนเจียง มณฑลเสฉวน ประเทศจีน เป็นภาษาที่มีเสียงวรรณยุกต์
เดนนิส เรเดอร์
หลังจากทิ้งช่วงไปนานตั้งแต่ช่วง 1990s จนถึง 2000s เขากลับมาส่งจดหมายอีกครั้งในปี 2004 จนถูกจับได้ในปี 2005 และถูกคุมขังในที่สุด ได้รับการพิพากษาจำคุกตลอดชีวิต 10 ครั้งที่ El Dorado Correctional Facility โดยมีกำหนดปล่อยตัวในวันที่ 26 กุมภาพันธ์ 2180
กล้องโทรทรรศน์สุริยะสวีเดน
กล้องโทรทรรศน์สุริยะสวีเดน (Svenska solteleskopet) หรือ กล้องโทรทรรศน์สุริยะ 1 เมตรสวีเดน (Swedish 1-m Solar Telescope, SST)  เป็นกล้องโทรทรรศน์ขนาด 1 เมตร ตั้งอยู่ที่หอดูดาวโรเกเดโลสมูชาโชสในเกาะลาปัลมา แคว้นกานาเรียส ของสเปน บริหารงานโดย สมาคมฟิสิกส์สุริยะของสถาบันวิทยาศาสตร์หลวงสวีเดน ส่วนประกอบหลักคือกล้องโทรทรรศน์หักเหแสง ซึ่งมีขนาดใหญ่เป็นอันดับ 2 ของโลก
กล้องโทรทรรศน์นี้เป็นกล้องโทรทรรศน์สุญญากาศ หมายความว่าส่วนท่อถูกทำให้เป็นสุญญากาศเพื่อป้องกันการรบกวนจากอากาศภายในเพื่อไม่ให้ภาพเสีย นี่เป็นปัญหาเฉพาะของกล้องโทรทรรศน์สุริยะ เนื่องจากความร้อนจากแสงที่รวบรวมไว้ส่งผลต่อการผ่านของก๊าซและทำให้ภาพเสียหาย ตั้งแต่ปี 2005 เป็นต้นมา กล้องได้เปิดใช้งาน ระบบอะแดปทิฟออปติก ทำให้ได้ภาพที่ดีที่สุดเมื่อเทียบกับกล้องโทรทรรศน์สุริยะทั้งหมด which was upgraded to an 85-electrode monomorph deformable mirror from CILAS
ประเทศทาจิกิสถานในเอเชียนเกมส์
ประเทศทาจิกิสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติทาจิกิสถาน เป็นผู้รับผิดชอบส่งนักกีฬาทาจิกิสถานเข้าร่วมการแข่งขัน ทีมชาติทาจิกิสถานได้รับเหรียญรางวัลจากการแข่งขันทั้งหมด 4 เหรียญทอง 3 เหรียญเงิน 14 เหรียญทองแดง รวมทั้งสิ้น 21 เหรียญ
กล้องโทรทรรศน์สุริยะสวีเดน
กล้องนี้ได้มาแทนกล้องโทรทรรศน์สุริยะสุญญากาศสวีเดนอันเก่าขนาด 47.5 ซม. ซึ่งได้ปลดประจำการเมื่อวันที่ 28 สิงหาคม 2000
บูร์ซา
บูร์ซา (Bursa) เป็นเมืองทางตะวันตกเฉียงเหนือของประเทศตุรกี ห่างจากชายฝั่งทะเลมาร์มะราไปทางทิศตะวันออกเฉียงใต้ 21 กิโลเมตร เป็นเมืองที่มีประชากรมากเป็นอันดับที่ 4 ของประเทศ มีประชากร 1,704,441 คน และเขตมหานครมีประชากร 1,948,744 คน เจริญรุ่งเรืองมากในสมัยจักรวรรดิโรมันและจักรวรรดิไบแซนไทน์ เป็นเมืองหลวงของจักรวรรดิออตโตมันระหว่าง ค.ศ. 1326–1365
เอ็นติส
เอ็นติก (อังกฤษ:N.TIC;ฮันกึล:엔티크) เป็นที่รู้จักกันในชื่อ J-Peace และ New-Ace เป็นวงบอยแบนด์จากเกาหลีใต้สังกัด JJ Entertainment ประกอบด้วยสมาชิก 4 คนคือ จีอน, ซังอุค, ซึงฮู และ จินซอ เปิดตัวครั้งแรกเมื่อวันที่ 26 กุมภาพันธ์ 2018 กับซิงเกิ้ล"Once Again" ชื่อ N.TIC มาจาก New Trend ICon
คณะสงฆ์จีนนิกายแห่งประเทศไทย
คณะสงฆ์จีนนิกายแห่งประเทศไทย  เป็นคณะสงฆ์นิกายมหายานของชาวไทยเชื้อสายจีน ถือกำเนิดมาจากชาวจีนที่เข้ามาพึ่งพระบรมโพธิสมภารบนผืนแผ่นดินไทย ได้นำเอาวัฒนธรรม ศาสนา และความเชื่อดั้งเดิมของตนเข้ามาประพฤติปฏิบัติ แรกเริ่มที่ยังไม่มีพระภิกษุ ชาวจีนได้สร้างศาลเจ้าจีนขึ้นก่อนเพื่อเป็นสิ่งยึดเหนี่ยวและเป็นศูนย์กลางในการประกอบพิธีกรรม ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ได้มีพระภิกษุจีนแถบมณฑลกวางตุ้งจาริกเข้ามาปฏิบัติศาสนกิจมากขึ้น นำไปสู่การจัดระเบียบการบริหารการปกครอง คณะสงฆ์จีนได้ถือกำเนิดขึ้นบนแผ่นดินไทยและมีความเจริญสืบเนื่องมาจวบจนปัจจุบัน
ในปัจจุบันการปกครองคณะสงฆ์จีนนิกายเป็นไปตามกฎกระทรวงฉบับที่ 3 (พ.ศ. 2520) และกฎกระทรวงฉบับที่ 4 (พ.ศ. 2536) ออกตามความในพระราชบัญญัติคณะสงฆ์ พ.ศ. 2505
ประวัติ
นับจากราชวงศ์ฮั่นเป็นต้นมา ชาวไทยและชาวจีนได้มีการติดต่อสัมพันธ์ทางการค้า จนถึงพุทธศตวรรษที่ 18 อาณาจักรสุโขทัยได้ก่อตั้งขึ้น ความสัมพันธ์ของทั้งสองประเทศก็เพิ่มพูนขึ้น ชาวจีนจากมณฑลกวางตุ้งและมณฑลฮกเกี้ยน ได้ทะยอยมาทำมาหากินในไทย แม้จนกษัตริย์แห่งสุโขทัยได้ไปนำเทคนิคการทำกระเบื้องเคลือบ (สังคโลก) มาสู่ประเทศไทย ถึงสมัยอาณาจักรอยุธยา ชาวจีนในไทยมีมากขึ้น จนเกิดเป็นย่านชาวจีนขึ้น และมีชาวจีนเข้ารับราชการในราชสำนักไทย จนอยุธยาเสียแก่ข้าศึก พระยากำแพงเพชร (ตากสิน) ผู้มีบิดาเป็นชาวจีนได้นำทหารไทย-จีน ฝ่าวงล้อมข้าศึกและกอบกู้เอกราชไทยได้สำเร็จ โดยตั้งราชธานีที่อาณาจักรธนบุรี
ในระหว่างสมัยทั้งสามที่ผ่านมาชาวจีนส่วนใหญ่นับถือศาสนาพุทธ ลัทธิขงจื๊อ ห้าทหารเสือ ซีหวังหมู่ เซน และลัทธิเต๋าปะปนกัน คงมีเพียงศาลเจ้าจีนยังไม่มีการสร้างวัดขึ้น ชาวจีนคงอาศัยทำบุญในวัดไทยนั่นเอง
เมื่อ พ.ศ. 2316 ที่ปรากฏในพงศาวดารของญวนในประเทศไทยว่า ได้เกิดกบฏขึ้นที่เมืองเว้อันเป็นราชธานีของประเทศญวนหรือประเทศเวียดนาม พวกกบฏรุกเข้ามาชิงเมืองเว้ ได้ทำลายบ้านเมืองและฆ่าฟันพลเมืองรวมทั้งเชื้อพระวงศ์เสียเป็นอันมาก พวกราชวงศ์และพลเมืองของญวนต่างพากันหลบหนีภัยไปคนละทาง และกลุ่มพวกญวนขององเชียงซุน ได้เข้ามาพึ่งพระบารมีของพระเจ้ากรุงธนบุรี ในปีวอก พ.ศ. 2319 พระเจ้ากรุงธนบุรีจึงได้โปรดรับไว้ พระสงฆ์มหายานแบบญวน สมัยองเชียงซุนได้เข้ามาสร้างวัดแบบมหายานขึ้น ในสมัยพระเจ้ากรุงธนบุรี ซึ่งวัดของคณะสงฆ์อนัมนิกายแห่งประเทศไทยได้เกิดขึ้นเป็นครั้งแรก 2 วัด คือ
ชาวจีนและชาวญวน ในครั้งนี้ได้ร่วมกันสร้างวัดให้พระสงฆ์อนัมนิกายมาพรรษาขึ้นหลายแห่ง จนมาถึงสมัยกรุงรัตนโกสินทร์ สถาปนาเมื่อปี 2325 ในรัชกาลที่ 1 ทางฝั่งตะวันออกของแม่น้ำเจ้าพระยา ซึ่งเดิมเป็นที่อยู่อาศัยของพระยาราชาเศรษฐี และพวกจีน โดยโปรดเกล้า ฯ ให้ย้ายพวกจีนไปอยู่ที่บริเวณวัดสัมพันธวงศาราม วรวิหาร (ปัจจุบันที่เรียกว่าสำเพ็ง)
สมัยรัชกาลที่ 3 ทั้งสองประเทศมีการติดต่อกันทางด้านศิลปกรรมเพิ่มขึ้นเนื่องจากพระบาทสมเด็จพระนั่งเกล้าเจ้าอยู่หัว รัชกาลที่ 3 โปรดสร้างพระอาราม และยังโปรดศิลปะพระราชนิยมแบบจีน
จวบจนสมัยรัชกาลที่ 5 พระอาจารย์สกเห็ง พระเถระนิกายฌานหรือนิกายเซ็น สาขาหลินฉี (วิปัสสนา) ชาวจีน จาริกมาจากประเทศจีน ราวก่อนปี พ.ศ. 2414 และพำนักจำพรรษาที่วิหารพระอวโลกิเตศวรโพธิสัตว์ร้าง ชื่อ "ย่งฮกอำ" มีป้ายชื่อลงปีรัชกาลเฉียนหลง ปีอิกเบ้า (ค.ศ. 1795) ตรงกับ พ.ศ. 2338 กล่าวกันว่าสร้างโดยชาวจีนในสมัยต้นกรุงรัตนโกสินทร์ ก่อนสร้างวัดกุศลสมาคร ฝ่ายอนัมนิกาย (วัดญวน) ได้มีพระอนัมมาอาศัยพักอยู่ชั่วคราว เมื่อสร้างวัดเสร็จจึงย้ายไปอยู่วัดญวน
สาธุชนชาวจีนได้เห็นจริยาวัตรท่านน่าเลื่อมใสศรัทธาจึงช่วยท่านปฏิสังขรณ์วิหารพระอวโลกิเตศวรโพธิสัตว์ พร้อมกับเปลี่ยนชื่อเป็น "ย่งฮกยี่" มีป้ายชื่อลงปี พ.ศ. 2430 (รัชกาลกวงสู ปีที่ 13 ค.ศ. 1887) แล้วกราบบังคมทูลขอพระราชทานนามวัดจากพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5 พระองค์พระราชทานนามวัดว่า “วัดบำเพ็ญจีนพรต ” (ปัจจุบันยังมีป้ายพระราชทานนามวัดประดิษฐานอยู่ด้านหน้าอุโบสถ) และโปรดพระราชทานสมณศักดิ์ พระอาจารย์สกเห็งเป็นพระอาจารย์จีนวังสสมาธิวัตร เจ้าคณะใหญ่จีนนิกายรูปแรก
นอกจากนี้ยังมีพระภิกษุไฮซัน ชาวมณฑลหูหนาน จาริกมาพำนัก ในอารามร้าง ต.บ้านหม้อ ต่อมาได้บูรณะเป็น วัดทิพยวารีวิหาร (กำโล่วยี่)
กาลต่อมาเมื่อพระสงฆ์ฝ่ายจีนมีมากขึ้น พระอาจารย์สกเห็งเห็นควรขยายอารามให้พอเหมาะแก่จำนวนพระสงฆ์ จึงได้สร้างวัดมังกรกมลาวาส (เล่งเน่ยยี่) ขึ้น ปรากฏเป็นอารามฝ่ายจีนนิกายที่ใหญ่ที่สุดของประเทศไทยในครั้งนั้น รวมทั้งเป็นศูนย์กลางการบริหาร ปกครอง คณะสงฆ์จีนนิกาย
ต่อมา พระบาทสมเด็จพระจุลจอมเกล้าเจ้าอยู่หัว รัชกาลที่ 5 โปรดเกล้าให้สถาปนา พระอาจารย์สกเห็ง เป็นที่ พระอาจารย์จีนวังสสมาธิวัตร เจ้าคณะใหญ่จีนนิกาย ดูแลบริหารปกครองพระสงฆ์จีนนิกายในประเทศไทย ทั้งตำแหน่งปลัดซ้าย ปลัดขวา เพื่อช่วยบริหารปกครอง และมีพัดยศพร้อมสมณบริขารประกอบสมณศักดิ์ด้วย
ลำดับเจ้าคณะใหญ่ฝ่ายจีนนิกาย
บรรพชาในสำนัก พระอาจารย์ อิ้วเคียม ณ วัดเชงจุ้ยยี่ ท่านเป็นผู้พัฒนาคณะสงฆ์จีนนิกาย สู่ยุคใหม่เป็นปฐมบูรพาจารย์ วัดโพธิ์เย็น กาญจนบุรี, วัดโพธิ์แมนคุณาราม, กรุงเทพฯ, วัดโพธิ์ทัตตาราม ชลบุรีและ สำนักสงฆ์หลับฟ้ากรุงเทพฯ, รวมทั้งวางรากฐาน อุปสมบทกรรม บูรณปฏิสังขรณ์ พระอารามจีนนิกาย จำนวนมาก ท่านได้วางรากฐาน ความมั่นคงของคณะสงฆ์จีนนิกายจนเป็นปึกแผ่น บรรพชาอุปสมบทในสำนักพระอาจารย์โพธิ์แจ้งมหาเถระ ปัจจุบันดำรงตำแหน่งประธานกรรมการสงฆ์จีนนิกาย เจ้าอาวาสวัดโพธิ์แมนคุณารามและบุกเบิกสร้างวัดหมื่นพุทธเมตตาคุณาราม เพื่อวางรากฐานการศึกษาศาสนาแก่คณะสงฆ์ในภาคเหนือของไทย
บูรพาจารย์ผู้สืบทอดมหายานในประเทศไทย
นอกจากเจ้าคณะใหญ่ที่ได้กล่าวมาแล้วยังมีคณาจารย์รูปอื่น ๆ ที่มีการบันทึกประวัติ และผลงานไว้ดังนี้
พระอาจารย์ตั๊กฮี้ ก่อนท่านดับขันธ์ท่านได้เข้าฌานสมาบัติดับขันธ์ปัจจุบันสรีระธาตุท่าน ประดิษฐาน ณ วิหารบูรพาจารย์วัดเทพพุทธาราม
พระอาจารย์เซี่ยงหงี ก่อนดับขันธ์ท่านได้เข้าฌานสมาบัติดับขันธ์ ปัจจุบันสรีระธาตุท่านประดิษฐาน ณ วิหารบูรพาจารย์ วัดจีนประชาสโมสร
พระมาหาคณาจารย์จีนธรรมสมาธิวัตรฯ ก่อนถึงกาลดับขันธ์ท่านรู้ด้วยฌานสมาบัติ และได้เข้าฌานสมาบัตินั่งสมาธิดับขันธ์ ปัจจุบันสรีระธาตุท่านประดิษฐาน ณ วิหารบูรพาจารย์ วัดโพธิ์แมนคุณาราม
ความเจริญของคณะสงฆ์จีนนิกาย
การดำเนินงานและการปกครองของคณะสงฆ์จีนนิกาย ได้มีการเปลี่ยนแปลงให้เจริญดีขึ้น หลายประการด้วยกัน อาทิ
คิด คัดดี้
สกอตต์ เรมอน เซกูโร เมสคัดดี้ (Scott Ramon Seguro Mescudi) หรือชื่อที่เป็นที่รู้จักว่า คิด คัดดี้ (Kid Cudi) เกิดเมื่อวันที่ 30 มกราคม ค.ศ. 1984 เป็นแร็ปเปอร์ชาวอเมริกัน เป็นที่รู้จักหลังจากออกมิกซ์เทปชุดแรกที่ชื่อ A Kid Named Cudi ในปี 2009 ซิงเกิ้ลของเขา "Day 'n' Nite" ติดท็อป 10 บนบิลบอร์ดฮอต 100 และฮอตอาร์แอนด์บี/ฮิปฮอปซองส์ชาร์ต "Day 'n' Nite" เป็นเพลงที่ออกก่อนผลงานอัลบั้มของเขาชุด Man on the Moon: The End of Day เขายังร่วมงานกับคอนเย เวสต์ คอมมอน และศิลปินอื่นในสังกัดกู้ดมิวสิก
ในปี 2014 คัดดี้ ได้ร่วมแสดงในภาพยนตร์เร่อง ซิ่งเต็มสปีดแค้น ได้รับบท แบนนี่ เป็นเพื่อนในกลุ่มของโทบี้ ในด้านให้ข้อมูลการช่วยเหลือ จนโทบี้ประสบความสำเร็จ จนตัวเองติดคุก ฐานเอาฮ.ทหารโดยมิได้รับอนุญาต
อ้างอิง
1984
ตราแผ่นดินของตรินิแดดและโตเบโก
ความหมาย
ต้นปาล์มเดิมนั้นปรากฏอยู่บนตราแผ่นดินของอาณานิคมโตเบโก ก่อนที่จะเข้าร่วมสหภาพทางการเมืองกับตรินิแดด. สีของพื้นโล่นั้นมาจากสีของธงชาติ (สีดำ, แดง, และ ขาว). เรือใบสีทอง หมายถึง เรือเดินสมุทรทั้งสามลำที่คริสโตเฟอร์ โคลัมบัส ใช้ในการเดินทางสำรวจ “โลกใหม่” ได้แก่ : ซานตา มาเรีย, ลานิญญา และ ลาพินตา นกฮัมมิงเบิร์ดสีเหลืองสองตัวหันเข้าหากัน ตรินิแดดเป็นดินแดนที่ได้ชื่อว่า “ดินแดนแห่งฮัมมิงเบิร์ด” ซึ่งมีอยู่ทั้งหมด 18 สายพันธ์ที่ได้ค้นพบบนหมู่เกาะแห่งนี้ “ดินแดนแห่งฮัมมิงเบิร์ด” จึงมีความเชื่อที่เกี่ยวข้องกับชาวตรินิแดดที่เป็นชนพื้นเมืองอเมริกา ด้านข้างโล่มีนกปากยาว(ข้างซ้าย) และ Cocrico (ข้างขวา) ประคองโล่ รองรับด้วยหุบเขาทั้งสามลูก ซึ่งสื่อถึง ทรินิตีฮิลล์ ในทางใต้ของหมู่เกาะตรินิแดด, ซึ่งเกี่ยวข้องกับความเชื่อ เกี่ยวกับการสำรวจหมู่เกาะแห่งนี้ภายหลังจาก ตรีเอกภาพ และ หมู่เกาะที่ล้อมรอบด้วยท้องทะเลแคริบเบียน สื่อถึง โตเบโก "Together We Aspire, Together We Achieve." (ร่วมกันเราปรารถนา ร่วมกันเราประสบความสำเร็จ)
ไทยแลนด์ อเมเจอร์ลีก ฤดูกาล 2562
ไทยแลนด์ อเมเจอร์ลีก (Thailand Amateur League) ฤดูกาล 2562 (2019 Thailand Amateur League) เป็นการแข่งขันฟุตบอลลีกสมัครเล่นของประเทศไทยที่จัดขึ้นเป็นฤดูกาลที่ 4 ของการแข่งขันลีกนับตั้งแต่ก่อตั้งในปี พ.ศ. 2560 อยู่ในชั้นที่ห้าของระบบลีกฟุตบอลไทย ในฤดูกาลนี้มี 230 สโมสรเข้าร่วมการแข่งขันจากทั่วประเทศ แบ่งออกเป็น 6 โซน โดยแชมป์ของแต่ละโซน จะได้เลื่อนชั้นขึ้นไปแข่งขันในไทยลีก 4 ในขณะที่ในฤดูกาล 2562 จะให้รองแชมป์ของโซนภาคเหนือ, ภาคตะวันตกและภาคใต้ ได้เลื่อนชั้นขึ้นไปแข่งขันในไทยลีก 4 ฤดูกาล 2562 ด้วย
รูปแบบการแข่งขัน
การแข่งขันในฤดูกาล 2562 ยังคงใช้รูปแบบเดียวกันกับฤดูกาลก่อนหน้า กล่าวคือการแข่งขันจะแบ่งออกเป็น 6 โซนตามภูมิภาคเช่นเดียวกับการแข่งขันไทยลีก 4 และในแต่ละโซนจะแบ่งออกเป็น 2 โซนย่อยรวมทั้งหมด 12 โซนย่อย ในแต่ละโซนย่อย สโมสรจะแข่งขันในรอบคัดเลือกเพื่อคัดให้เหลือ 8 สโมสรเข้าแข่งขันในรอบมินิลีก ยกเว้นโซนภาคใต้ตอนล่างที่มีสโมสรเข้าแข่งขัน 8 สโมสรพอดีจึงไม่ต้องแข่งขันรอบคัดเลือก จากนั้นในรอบมินิลีกสโมสรจะแบ่งออกเป็นสองกลุ่ม กลุ่มละ 4 สโมสรแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบชิงชนะเลิศประจำโซนย่อยและประจำโซนต่อไป
อย่างไรก็ตาม ในฤดูกาลนี้ได้เพิ่มการแข่งขันรอบต่อไปเข้ามาซึ่งใช้รูปแบบเดียวกับการแข่งขันรอบแชมเปียนส์ลีกของไทยลีก 4 กล่าวคือสโมสรที่ชนะเลิศจากแต่ละโซน 6 โซนจะแบ่งออกเป็น 2 กลุ่ม กลุ่มละ 3 สโมสร ได้แก่ตอนบน (ภาคเหนือ ภาคตะวันออกเฉียงเหนือ และภาคตะวันออก) และตอนล่าง (ภาคตะวันตก กรุงเทพและปริมณฑล และภาคใต้) สโมสรที่ชนะเลิศจากตอนบนและตอนล่างจะแข่งขันในรอบชิงชนะเลิศระดับประเทศ สโมสรที่ชนะเลิศระดับประเทศจะได้รับเงินรางวัล 100,000 บาทและได้สิทธิ์ออกเสียงในที่ประชุมของสมาคมฟุตบอลแห่งประเทศไทย
ในหน้านี้จะแสดงเฉพาะการแข่งขันตั้งแต่รอบมินิลีกเป็นต้นไป รายละเอียดการแข่งขันในรอบอื่น ๆ จะแสดงในหน้าของแต่ละโซน
ภาคเหนือ
ภาคเหนือมีสโมสรเข้าแข่งขัน 43 สโมสร แบ่งเป็นภาคเหนือตอนบน 18 สโมสร และภาคเหนือตอนล่าง 25 สโมสร ซึ่งรวมถึงนครสวรรค์และปากน้ำโพที่ตกชั้นจากไทยลีก 4 และพะเยาที่เคยเข้าแข่งขันในไทยลีก 3 แต่ขอพักทีมและไม่ส่งทีมเข้าแข่งขันทำให้ถูกปรับตกชั้น
กรุงเทพมหานคร
กลุ่ม เอ
กลุ่ม บี
ปริมณฑล
กลุ่ม เอ
กลุ่ม บี
ภาคใต้
ภาคใต้มีสโมสรเข้าแข่งขัน 19 สโมสร โดยแบ่งเป็นภาคใต้ตอนบน 11 สโมสร และภาคใต้ตอนล่าง 8 สโมสร
การแข่งขันระดับประเทศ
ไทยแลนด์ อเมเจอร์ลีก รอบชิงแชมป์ประเทศไทย โดยนำเอาแชมป์จากทั้ง 6 โซน มาทำการแข่งขัน แบ่งเป็น 2 กลุ่ม แบบมินิลีก แต่ละทีมแข่งจำนวน 2 นัด นำทีมที่ผลงานดีที่สุดของแต่ละกลุ่ม เข้ารอบชิงชนะเลิศ
ออลเวส์ (เพลงมาอิ คูรากิ)
ออลเวยส์ (Always) เป็นซิงเกิลลำดับที่ 9 ของมาอิ คูรากิ ออกจำหน่ายเมื่อ 6 มิถุนายน พ.ศ. 2544 เพลงดังกล่าวได้นำไปใช้ในการออกอากาศอะนิเมะเรื่องยอดนักสืบจิ๋วโคนัน ทั้งในฉบับภาพยนตร์และฉบับซีรีส์ นอกจากนี้ยังนำไปใช้ในซาวน์แทร็กของการแข่งขันฟุตบอลโลก 2002 ฉบับญี่ปุ่นอีกด้วย
ข้อมูลเพลง
ซิงเกิ้ลนี้เป็นซิงเกิ้ลที่ 9 ของมาอิ คูรากิออกจำหน่ายวันที่ 6 มิถุนายน พ.ศ. 2544ยอดขายสัปดาห์แรกที่อันดับ 2 และขายได้ 134,370 ชุด เพลงนี้อยู่ในโอริคอนซาร์ด 7 สัปดาห์ ยอดขายรวม 219,940 ชุด เป็นซิงเกิ้ลลำดับที่ 89 ของปี 2544
ซิงเกิ้ลที่ถูกใช้เป็นเพลงปิดของยอดนักสืบจิ๋วโคนันจำนวน 2 ครั้งคือ ครั้งที่ 1 เดอะมูฟวี่ที่ 5 ตอนคดีปริศนาเส้นตายสู่สวรรค์และครั้งที่ 2 เป็นเพลงปิดที่ 12 โดยต่อจากเพลงสตาร์ทอินมายไลฟ์ตั้งแต่ตอนที่ 233-247 จำนวน 15 ตอน
เพลง always จะถูกทุกร้องทุกครั้งในคอนเสิร์ตของเธอ หรือ งานอีเวนท์ที่มีเธอเป็นแขกรับเชิญ เช่นเดียวกับเพลง Love, Day After Tomorrow โดยมักร้องในช่วง Encore และเกือบทุกครั้งเธอจะร้องเพลงนี้เป็นเพลงสุดท้ายเสมอ
รายชื่อเพลง
คำร้องโดยมาอิ คูรากิ ทำนองโดย ไอกะ โอโนะ เรียบเรียงโดย Cybersound คำร้องโดยมาอิ คูรากิ ทำนองโดย YOKO Black. Stone เรียบเรียงโดย Cybersound รีมิกซ์โดย โกมิ
โสภณ ซารัมย์
นายโสภณ ซารัมย์ สมาชิกสภาผู้แทนราษฎรจังหวัดบุรีรัมย์ เขต 4 สังกัดพรรคภูมิใจไทย ประธานคณะกรรมาธิการการคมนาคมในสภาผู้แทนราษฎร อดีตรัฐมนตรีว่าการกระทรวงคมนาคม ในรัฐบาลนายอภิสิทธิ์ เวชชาชีวะ
ประวัติ
โสภณ เกิดเมื่อวันที่ 31 มีนาคม พ.ศ. 2502 ที่ บ้านหนองเก้าข่า ตำบลเมืองแฝก อำเภอลำปลายมาศ จังหวัดบุรีรัมย์ สมรสกับนางอารีญาภรณ์ ซารัมย์  มีบุตร 3 คน
นายโสภณ ซารัมย์ จบการศึกษาครุศาสตรบัณฑิต สาขาการประถมศึกษา จากวิทยาลัยครูบุรีรัมย์
งานการเมือง
นายโสภณ ซารัมย์ ได้รับเลือกตั้งเป็นสมาชิกสภาผู้แทนราษฎร จังหวัดบุรีรัมย์ ในปี พ.ศ. 2544 ในนามพรรคชาติไทย และการเลือกตั้งในปี พ.ศ. 2548 นายโสภณ ได้รับการเลือกตั้งในนามพรรคไทยรักไทย และพรรคพลังประชาชน ในการเลือกตั้ง พ.ศ. 2550 ภายหลังการยุบพรรคพลังประชาชน นายโสภณ ซึ่งเป็นคนใกล้ชิดของนายเนวิน ชิดชอบ จึงได้ย้ายมาสังกัดพรรคภูมิใจไทย พ.ศ. 2553
ดำรงตำแหน่งรัฐมนตรี
โสภณ ซารัมย์ ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายสมชาย วงศ์สวัสดิ์ และในการร่วมรัฐบาลของนายอภิสิทธิ์ เวชชาชีวะ ได้รับตำแหน่ง รัฐมนตรีว่าการกระทรวงคมนาคม
ในการอภิปรายไม่ไว้วางใจรัฐมนตรี พ.ศ. 2553 เมื่อวันที่ 31 พฤษภาคม และ 1 มิถุนายน พ.ศ. 2553 มีรัฐมนตรีจำนวน 5 คนที่ถูกอภิปราย ซึ่งนายโสภณ ซารัมย์ ก็เป็นรัฐมนตรีที่ฝ่ายค้านเสนอญัตติอภิปรายเช่นกัน โดยการอภิปรายไม่ไว้วางใจนายโสภณในครั้งนี้ มุ่งเน้นที่เรื่องการทุจริตการก่อสร้างโครงการรถไฟฟ้า ช่วงบางซื่อ-บางใหญ่ (สายสีม่วง) วงเงินลงทุน 36,055 ล้านบาท เนื่องจากนายโสภณได้ปรับเปลี่ยนวงเงินลงทุนจาก 4 โครงการ เหลือ 1 โครงการ แต่วงเงินลงทุนยังเท่าเดิม อีกทั้ง ยังเอื้อประโยชน์ให้กับบริษัทเอกชน 2 ราย คือ บริษัท ซิโน-ไทย จำกัด วงเงิน 3,233 ล้านบาท ซึ่งเป็นบริษัทเครือญาติของนายชวรัตน์ ชาญวีรกูล รัฐมนตรีว่าการกระทรวงมหาดไทย และบริษัท ช.การช่าง วงเงิน 2,658 ล้านบาท ทำให้รัฐสูญเสียเงินถึง 6,001 ล้านบาท ภายหลังได้มีการลงมติไม่ไว้วางใจ โดยนายโสภณ ซารัมย์ ได้รับคะแนนเสียงไว้วางใจ 234 เสียง ไม่ไว้วางใจ 196 เสียง ผ่านการไว้วางใจจากสภาผู้แทนราษฎร แต่เป็นที่มาของปัญหาการโหวตไม่ไว้วางใจของพรรคร่วมรัฐบาล (พรรคเพื่อแผ่นดิน) จนต้องมีการปรับพรรคเพื่อแผ่นดิน ออกจากการร่วมรัฐบาล
พิพัฒน์ ต้นกันยา
ประวัติ
พิพัฒน์เริ่มเข้ารับการศึกษาในชั้นประถมที่โรงเรียนบ้านนาดีสร้างบง และสอบเข้ามาศึกษาต่อในชั้นมัธยมที่โรงเรียนอุดรพิทยานุกูลจนจบชั้นมัธยมปลาย ก่อนจะได้รับทุนนักกีฬาและศึกษาต่อในชั้นอุดมศึกษาที่มหาวิทยาลัยธุรกิจบัณฑิตย์
ราชประชา
ช่วงเรียนมัธยมปลาย พิพัฒน์ ได้มีโอกาสลงเล่นในชุดเยาวชนของสโมสรราชประชา ในการแข่งขันฟุตบอลเยาวชนควีนส์คัพ พานาโซนิค ก่อนจะได้เลื่อนขึ้นมาเล่นในทีมชุดใหญ่ของสโมสรยูคอมราชประชา ในจอห์นนีวอล์กเกอร์ไทยแลนด์ซอกเกอร์ลีก 2540 ในช่วงที่มีสุทิน ไชยกิตติเป็นผู้ฝึกสอน แต่ยังไม่อาจสอดแทรกขึ้นเป็นตัวจริงได้
ต่อมาในคาลเท็กซ์พรีเมียร์ลีก 2541 สโมสรยูคอมราชประชาเปลี่ยนผู้ฝึกสอนเป็นทพ.พิชัย ปิตุวงศ์ โดยพิพัฒน์ได้รับโอกาสลงเล่นและยิงประตูในลีกสูงสุดได้เป็นครั้งแรก ในขณะที่พิพัฒน์กำลังทำผลงานได้อย่างดีด้วยการยิงในลีกไปถึง 5 ประตู จากการลงเล่น 6 นัด เขากลับต้องประสบอุบัติเหตุถูกรถชนจนกระดูกเท้าแตกจนต้องเข้ารับการผ่าตัด และไม่สามารถลงเล่นได้ในช่วงที่เหลือของฤดูกาล โดยสโมสรยูคอมราชประชา ได้อันดับสุดท้ายของตารางและต้องตกชั้นไปเล่นในไทยลีก ดิวิชัน 1
แม้จะตกชั้นไปเล่นในดิวิชั่น 1 แต่ในการแข่งขันฮอนด้า เอฟเอคัพ ปี 2542 พิพัฒน์ ต้นกันยา ก็เป็นกำลังสำคัญพาสโมสรผ่านเข้าถึงรอบชิงชนะเลิศไปพบกับสโมสรธนาคารกสิกรไทย ก่อนจะแพ้ไป 1-0 ได้ตำแหน่งรองแชมป์ไปครอง
การลงเล่นในดิวิชั่น 1 แม้พิพัฒน์ จะพัฒนาการยิงประตูได้จนเป็นตัวหลักของสโมสรแต่ก็ไม่อาจช่วยให้ราชประชาเลื่อนชั้นกลับขึ้นไปเล่นในไทยพรีเมียร์ลีกได้ และตัดสินใจย้ายออกจากสโมสรในปี พ.ศ. 2545
วี-ลีก เวียดนาม
พิพัฒน์ ต้นกันยา ย้ายมาเล่นฟุตบอลในวี-ลีก ประเทศเวียดนาม ฤดูกาล 2546 ให้กับสโมสรบิ่ญดิ่ญ โดยเป็นที่จดจำจากการยิงแฮตทริก ได้ในวี-ลีก นัดที่เปิดสนามกีฬากวีเญิน เอาชนะสโมสรแถคอง 4-0 เมื่อวันที่ 21 กุมภาพันธ์ พ.ศ. 2546 และพาสโมสรผ่านเข้าถึงรอบชิงชนะเลิศเวียดนาม เอฟเอคัพ โดยในนัดชิงชนะเลิศกับสโมสรธนาคารด่งอ๋า พิพัฒน์ ต้นกันยา เป็นกำลังสำคัญที่ช่วยให้สโมสรคว้าชัยชนะ 2-1 และคว้าแชมป์เอฟเอคัพได้สำเร็จ นอกจากนี้ยังคว้ารางวัลรองดาวซัลโว วี-ลีก ประจำฤดูกาล 2546 ที่จำนวน 9 ประตู
หลังประสบความสำเร็จกับสโมสรบิ่ญดิ่ญ พิพัฒน์ย้ายมาเล่นให้กับสโมสรเดลต้า ด่งท้าป ในปี 2548
บีอีซี เทโรศาสน
ปี พ.ศ. 2549 พิพัฒน์ ต้นกันยา ย้ายกลับมาเล่นฟุตบอลในประเทศไทย โดยย้ายมาร่วมทีมบีอีซี เทโรศาสน ที่มีเดวิด บูธ โค้ชชาวอังกฤษ เป็นผู้ฝึกสอนอยู่ในขณะนั้น และสร้างผลงานการยิงประตูได้อย่างยอดเยี่ยมด้วยการคว้าตำแหน่งดาวซัลโวไทยแลนด์พรีเมียร์ลีก 2549 โดยยิงในลีกไป 12 ประตู และพาสโมสรจบฤดูกาลด้วยอันดับที่ 3
ต่อมาในฤดูกาล 2550 สโมสรเปลี่ยนโค้ชเป็นรีจิส ลากัสเซ่ กุนซือชาวฝรั่งเศส และพิพัฒน์ ยิงในลีกฤดูกาลนี้ได้ 8 ประตู โดยเล่นในแดนหน้าร่วมกับอานนท์ สังสระน้อย และธีรเทพ วิโนทัย แต่ยังไม่อาจพาทีมคว้าแชมป์ได้ โดยได้อันดับ 3 อีกครั้ง
การไฟฟ้าส่วนภูมิภาค
ฤดูกาล 2551 พิพัฒน์ ย้ายมาเล่นให้กับสโมสรฟุตบอลการไฟฟ้าส่วนภูมิภาค ภายใต้การคุมทีมของประพล พงษ์พาณิช และได้ลงสนามนัดแรกเมื่อวันที่ 17 กุมภาพันธ์ ในนัดที่พบกับสโมสรโค้ก-เทศบาลตำบลบางพระ ที่สนามกีฬากลางจังหวัดพระนครศรีอยุธยา ในการลงสนามนัดแรกพิพัฒน์ ก็ยิงประตูได้ทันที โดยในนัดดังกล่าวเขายิง 1 ประตู ช่วยให้สโมสรเปิดบ้านชนะไป 2-1
ภูเก็ต เอฟซี
พิพัฒน์ ต้นกันยา ย้ายมาเล่นให้กับสโมสรภูเก็ต เอฟซี ในระดับไทยลีก ดิวิชัน 1 ในฤดูกาล 2558 โดยลงสนามให้สโมสรเป็นครั้งแรกเมื่อวันที่ 14 กุมภาพันธ์ ในนัดที่บุกไปชนะสโมสรตราด เอฟซี 1-0 ที่สนามกีฬากลางจังหวัดตราด และมายิงประตูแรกให้ภูเก็ตได้เมื่อวันที่ 1 มีนาคม พ.ศ. 2558 ในนัดที่ออกไปแพ้สโมสรสุโขทัย เอฟซี 5-2 ที่สนามทุ่งทะเลหลวง
น้ำหนึ่ง สุทธิเดชานัย
น้ำหนึ่ง สุทธิเดชานัย (เกิด 11 พฤษภาคม พ.ศ. 2535) ชื่อเล่น น้ำหนึ่ง เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากละครเรื่อง ไฟรักเพลิงแค้น รับบท “รัชนา“
ประวัติ
น้ำหนึ่ง สุทธิเดชานัย เกิดเมื่อวันที่ 11 พฤษภาคม พ.ศ. 2535 เป็นนักแสดงชาวไทย มีชื่อเสียงจากละครเรื่อง ไฟรักเพลิงแค้น โดยรับบท เป็น รัชนา  น้ำหนึ่งจบการศึกษาระดับมัธยมศึกษาจาก โรงเรียนราชินี ปัจจุบันจบการศึกษาระดับปริญญาตรีจาก คณะมัณฑนศิลป์ มหาวิทยาลัยศิลปากร สาขาออกแบบภายใน (Interior design)
ออลีฟว์ ซูลุก
มารี-ออลีฟว์ ซูลุก (Marie-Olive Soulouque) หรือ ออลีฟว์ โฟสแต็ง (Olive Faustin; 29 พฤศจิกายน ค.ศ. 1842 — 23 กรกฎาคม ค.ศ. 1883) เป็นพระราชธิดาในจักรพรรดินีอาเดลีนาแห่งเฮติ ที่ต่อมาได้เป็นพระราชธิดาบุญธรรมในจักรพรรดิโฟสแต็งที่ 1  ภายหลังเสกสมรสกับแม็งวีล-โฌแซ็ฟ ซูลุก  (Mainville-Joseph Soulouque) ผู้มีศักดิ์เป็นพระราชนัดดาของจักรพรรดิโฟสแต็ง ซึ่งขณะนั้นเป็นมกุฎราชกุมารแห่งเฮติ
พระองค์ทรงได้รับการเรียกขานว่า มาดามเพรอมีแยร์ (Madame Première; "ท่านผู้หญิงชั้นเอก") หรือ ออลีฟว์ลากร็องด์ (Olive la Grande; "ออลีฟว์มหาราชินี")
พระประวัติ
เจ้าหญิงออลีฟว์เป็นพระราชธิดาจากการสมรสครั้งก่อนในอาเดลีนา เลแว็ก ที่ต่อมามารดาได้อภิเษกสมรสกับจักรพรรดิโฟสแต็งที่ 1 แห่งเฮติ และมีพระอิสริยยศเป็นจักรพรรดินีตามลำดับ จักรพรรดิโฟสแต็งจึงทรงอุปการะออลีฟว์เป็นพระราชธิดาบุญธรรมมาแต่นั้น
เจ้าหญิงออลีฟว์เสกสมรสกับเจ้าชายแม็งวีล-โฌแซ็ฟ ซูลุก (Mainville-Joseph Soulouque) พระโอรสในเจ้าชายฌ็อง-โฌแซ็ฟ ซูลุก (Jean-Joseph Soulouque) พระราชอนุชาในจักรพรรดิโฟสแต็ง ทั้งสองถูกคลุมถุงชนจนเสกสมรสในปี ค.ศ. 1854 แรกเริ่มนั้นขัดพระทัยที่จะไม่เสกสมรสตามพระราชประสงค์ขององค์จักรพรรดิอย่างแข็งขัน แต่จักรพรรดินีทรงปรามไว้และทรงให้เจ้าหญิงปฏิบัติตามพระราชประสงค์ แต่หลังจากการที่จักรพรรดิโฟสแต็งทรงสละราชสมบัติ และพระราชวงศ์ถูกเนรเทศ ก่อนอดีตจักรพรรดิจะเสด็จสวรรคตในปี ค.ศ. 1859 เจ้าชายแม็งวีล-โฌแซ็ฟ พระภัสดาจึงทรงอ้างสิทธิในการสืบราชสันตติวงศ์เฮติ โดยมีความพยายามที่จะฟื้นฟูระบอบจักรพรรดิอีกครั้งแต่ไม่เคยประสบความสำเร็จ เจ้าหญิงและพระสวามีมีพระโอรส-ธิดาด้วยกันสามพระองค์ คือ
เจ้าหญิงออลีฟว์สิ้นพระชนม์เมื่อวันที่ 23 กรกฎาคม ค.ศ. 1883 ณ กรุงปอร์โตแปรงซ์ สิริพระชันษา 40 ปี
เอ็กซ์ทีน
เอ็กซ์ทีน (Exteen) เป็นเว็บไซต์ไทยที่ให้บริการบล็อกฟรี ก่อตั้งโดยจดทะเบียนเมื่อวันที่ 26 มีนาคม พ.ศ. 2544 แต่ได้เปิดใช้ให้บริการบล็อกในช่วงกลางปี พ.ศ. 2547 ปัจจุบันเอ็กซ์ทีนมีสมาชิกกว่า 200,000 ราย ก่อตั้งโดย ทีปกร วุฒิพิทยามงคล และปฏิญญา เสงี่ยมจิตร์ ในขณะที่ทั้งคู่เป็นนิสิตภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเกษตรศาสตร์ ปัจจุบันบริหารงานภายใต้ชื่อบริษัท เอทเซทโต จำกัด
เอ็กซ์ทีนเป็นเว็บไซต์ที่มีผู้เข้าชมจากประเทศไทยมากเป็นอันดับที่ 157 (19 กันยายน 2557) จากการจัดอันดับโดยอะเล็กซา
โครงการบางส่วนของเอ็กซ์ทีนได้มีการปรากฏตามหน้าหนังสือพิมพ์เช่น โครงการไทยช่วยสันติสุข ที่ร่วมกันบริจาคเงินกว่า 800,000 บาท รวมถึงการซื้อเสื้อเกราะกันกระสุน ช่วยเหลือทหารไทยที่ลาดตระเวนในชายแดนภาคใต้
ลักษณะเฉพาะตัว
เอ็กซ์ทีนเป็นเว็บให้บริการบล็อกฟรีโดยผู้ใช้สามารถปรับแต่งหน้าตาของบล็อกได้ผ่านทาง CSS ซึ่งนอกจากบริการบล็อกแล้วยังมีให้บริการในส่วนเว็บบอร์ดด้วย
มีระบบการคัดกรองและแนะนำบล็อกที่มีประโยชน์ให้เป็นที่รู้จัก เดิมผู้ทำหน้าที่คัดกรอกคือเว็บมาสเตอร์และให้ทางสมาชิกโหวตผ่านปุ่ม hot พร้อมทั้งใส่เหตุผลที่สมาชิกคิด ว่าเอนทรี่นั้นควรได้รับการแนะนำ ต่อมาได้มีการพัฒนาเพิ่มช่องทางการโหวต โดยการให้สมาชิกกดปุ่มดาวแดง hot post ball ผ่านการคอมเม้นท์อีกทางหนึ่ง ซึ่งผู้ที่ได้รับดาวแดงจะได้มีกำลังใจในการเขียน
ระบบเซิร์ฟเวอร์
เอ็กซ์ทีนมีเซิร์ฟเวอร์จำนวนสองเครื่อง แบ่งการทำงานเป็นเครื่องสำหรับระบบฐานข้อมูล และเครื่องสำหรับเว็บเซิร์ฟเวอร์ โดยใช้ระบบปฏิบัติการ FreeBSD, ระบบฐานข้อมูล MySQL และเว็บเซิร์ฟเวอร์ Apache ปัจจุบันเครื่องทั้งสองตั้งอยู่ที่อาคารโทรคมนาคมบางรัก (ตึกกสท.)
ระบบจัดการเนื้อหา
ระบบจัดการเนื้อหาของเอ็กซ์ทีนปัจจุบันคือรุ่นที่ 4 (ปรับปรุงเมื่อวันที่ 9 ตุลาคม พ.ศ. 2550) พัฒนาขึ้นเองโดยใช้ภาษา PHP เป็นหลัก และมีการใช้เครื่องมืออื่นๆ ร่วมด้วย เช่น Mootools, TinyMCE เป็นต้น
การไฟฟ้าฝ่ายผลิตแห่งประเทศไทย
การไฟฟ้าฝ่ายผลิตแห่งประเทศไทย หรือ กฟผ. (Electricity Generating Authority of Thailand ย่อว่า EGAT) เป็นรัฐวิสาหกิจสังกัดกระทรวงพลังงาน มีหน้าที่ผลิตไฟฟ้าใช้ภายในประเทศไทย
ในปี 2564 กฟผ. มีรายได้ 556,331 ล้านบาท มีกำไรจากการดำเนินงานประมาณ 59,000 ล้านบาท มีกำไรสะสมที่ยังไม่จัดสรร 374,525 ล้านบาท
ประวัติ
จัดตั้งขึ้นตามพระราชบัญญัติการไฟฟ้าฝ่ายผลิตแห่งประเทศไทย พ.ศ. 2511 โดยการรวมหน่วยงาน ด้านการผลิตและส่งพลังงานไฟฟ้า 3 แห่ง ได้แก่ การไฟฟ้ายันฮี การลิกไนท์ และการไฟฟ้าตะวันออกเฉียงเหนือ เข้าเป็นหน่วยงานเดียวกัน มีฐานะเป็นนิติบุคคลตั้งแต่วันที่ 1 พฤษภาคม พ.ศ. 2512
พระราชบัญญัติฉบับนี้มีการแก้ไขเพิ่มเติมหลายครั้ง โดยครั้งล่าสุดได้ประกาศในราชกิจจานุเบกษาและมีผลบังคับใช้เมื่อวันที่ 12 มีนาคม พ.ศ. 2535 มีสาระสำคัญโดยสรุปคือ
ส่วนสาระสำคัญที่ยังคงเดิม คือ คณะรัฐมนตรีเป็นผู้แต่งตั้งประธานคณะกรรมการกับกรรมการ (ซึ่งต้องไม่มีตำแหน่งทางการเมือง) และคณะกรรมการเหล่านี้เป็นผู้แต่งตั้งผู้ว่าการ กฟผ. จึงเป็นรัฐวิสาหกิจสังกัดสำนักนายกรัฐมนตรี มีรัฐมนตรีคอยกำกับดูแลให้เป็นไปตามพระราชบัญญัตินี้
ในวันที่ 30 สิงหาคม พ.ศ. 2537 ได้ผ่านความเห็นชอบจากคณะรัฐมนตรีในขณะนั้นให้ กฟผ. เข้าโครงการรัฐวิสาหกิจที่ดี ซึ่งทำให้ กฟผ. มีความคล่องตัวในการบริหารงานได้มากขึ้น
ในวันที่ 2 พฤษภาคม พ.ศ. 2566 มีมติคณะรัฐมนตรี แต่งตั้งให้นาย เทพรัตน์ เทพพิทักษ์ เป็นผู้ว่าการการไฟฟ้าฝ่ายผลิตแห่งประเทศไทยโดยให้มีผลในวันที่ 22 สิงหาคม พ.ศ. 2566 แต่คณะกรรมการการเลือกตั้ง (ประเทศไทย)ไม่อนุมัติ
หน้าที่
กฟผ. มีหน้าที่ในการจัดหาพลังงานไฟฟ้าแก่ประชาชน โดยผลิตและจำหน่ายพลังงานไฟฟ้าให้แก่การไฟฟ้านครหลวง การไฟฟ้าส่วนภูมิภาค และผู้ใช้พลังงานไฟฟ้ารายอื่นตามที่กฎหมายกำหนด รวมทั้งประเทศใกล้เคียง และดำเนินการต่าง ๆ ที่เกี่ยวข้องทางด้านพลังงานไฟฟ้า ตลอดจนงานอื่น ๆ ที่ส่งเสริมกิจการของ กฟผ. โดยมีนโยบายหลักคือการผลิตไฟฟ้าให้เพียงพอต่อความต้องการของประชาชน มีระบบไฟฟ้าที่มั่นคงเชื่อถือได้ และราคาเหมาะสม
กฟผ. ยังทำหน้าที่บริหารกิจการและวางแผนการผลิตให้สอดคล้องกับแผนพัฒนาพลังงานของแผนพัฒนาเศรษฐกิจและสังคมแห่งชาติฉบับที่ 7 ที่กำหนดให้ปรับปรุงโครงสร้างองค์การและการบริหารงานของรัฐวิสาหกิจที่เกี่ยวข้องด้านพลังงานให้เป็นเชิงพาณิชย์มากขึ้น ประกอบกับมติคณะรัฐมนตรีเมื่อวันที่ 12 กันยายน พ.ศ. 2535 เรื่องแนวทางการดำเนินงานในอนาคตของ กฟผ. เริ่มจากปี พ.ศ. 2535 สิ้นสุดในปี พ.ศ. 2539 มีเป้าหมายการดำเนินงาน คือ เปลี่ยนแปลง กฟผ. เป็นบริษัทจำกัด (มหาชน) และกระจายหุ้นในตลาดหลักทรัพย์แห่งประเทศไทยโดยรัฐยังคงถือหุ้นใหญ่
ข้อวิจารณ์
ในปี 2565 หนังสือพิมพ์ ฐานเศรษฐกิจ ตีพิมพ์บทความวิจารณ์ว่า กฟฝ. เป็นผู้ผูกขาดธุรกิจไฟฟ้าในประเทศไทย โดยเป็นผู้ผลิตไฟฟ้ารายใหญ่สุดของประเทศและยังเป็นนายหน้าค้าไฟฟ้า ทำให้มีกำไรสูงกว่าผู้ผลิตไฟฟ้าเอกชนอันดับรองลงมา 12 รายรวมกัน โดย กฟฝ. เป็นผู้ผูกขาดสายส่งไฟฟ้า จึงมีอำนาจรับซื้อไฟฟ้าจากผู้ผลิตเอกชนมาขายต่อให้การไฟฟ้าส่วนภูมิภาคและการไฟฟ้านครหลวง นอกจากนี้ กฟผ. ยังมีกำลังการผลิตไฟฟ้า 1 ใน 3 ของกำลังผลิต 42,000 เมกะวัตต์ อีกทั้งมีการถือหุ้นในโรงไฟฟ้าเอกชนขนาดใหญ่อีก 2 รายจากทั้งหมด 7 ราย
มุขนายกรอง
มุขนายกรอง (coadjutor bishop) ในคริสตจักรโรมันคาทอลิก หรือบิชอปโคแอดจูเตอร์ (bishop coadjutor) ในแองกลิคันคอมมิวเนียน เป็นตำแหน่งผู้ช่วยมุขนายกประจำมุขมณฑลในการบริหารมุขมณฑล คล้ายกับเป็นมุขนายกร่วมกันปกครองมุขมณฑลนั้น มุขนายกรองจึงมีตำแหน่งเป็นอุปมุขนายกประจำมุขมณฑลด้วย (แต่มีอำนาจหน้าที่มากกว่าอุปมุขนายกทั่วไปที่ไม่ได้เป็นมุขนายกรอง) เมื่อมุขนายกประจำมุขมณฑลพ้นจากตำแหน่งไปไม่ว่าด้วยการเกษียณอายุ ถูกถอดจากตำแหน่ง หรือถึงแก่กรรม มุขนายกรองจะสืบตำแหน่งมุขนายกประจำมุขมณฑลต่อทันที
โรมันคาทอลิก
ในคริสตจักรโรมันคาทอลิก มุขนายกรอง เป็นผู้ร่วมกับมุขนายกประจำมุขมณฑลในปกครองมุขมณฑล จึงมีลักษณะคล้ายกับมุขนายกผู้ช่วย ต่างกันเพียงมุขนายกผู้ช่วยไม่มีสิทธิ์สืบตำแหน่งมุขนายกประจำมุขมณฑลเมื่อมุขนายกนั้นพ้นจากตำแหน่ง แต่มุขนายกรองจะสืบตำแหน่งแทนทันทีที่มุขนายกประจำมุขมณฑลเกษียณตนเอง ถูกถอดจากตำแหน่ง หรือถึงแก่กรรม ในช่วงที่ยังไม่ได้สืบตำแหน่ง มุขนายกรองจะดำรงตำแหน่งอุปมุขนายกประจำมุขมณฑลนั้นไปก่อน